/et/file/volunteeringresizedjpgVolunteering
Andrew McCoshan vaatab, kuidas Euroopa rahastatud projektid aitavad vabatahtlikel saada tunnustust oskuste eest, mida nad omandavad vabatahtliku tööd tehes.Andrew McCoshan vaatab, kuidas Euroopa rahastatud projektid aitavad vabatahtlikel saada tunnustust oskuste eest, mida nad omandavad vabatahtliku tööd tehes.
Vabatahtlikkus on väga populaarne, eriti noorte täiskasvanute hulgas. Umbes üks neljandik 15–30-aastastest osaleb vabatahtlike tegevustes, enamasti selleks, et kasu tuua kohalikus kogukonnas. Motiivid muidugi erinevad inimesiti, kuid peamised põhjused on näiteks soov teistele kasu tuua ja samuti täiendada oskusi, mida on saadud formaalse õppimise kaudu.
Kahjuks pole meil sageli viise, kuidas neid oskusi saaks süstemaatiliselt kindlaks teha ja tunnustada sertifikaatide/tunnistuste või kvalifikatsioonitõenditega. Selline tunnustus on tähtis, et aidata inimestel saada maksimaalset kasu vabatahtliku tööst nii endale kui laiemale majandusele ja ühiskonnale. Vahendeid, nagu Euroopa oskuste pass, on küll välja arendatud kui üldisi viise, aitamaks inimestel selliseid oskusi kirja panna, kuid oluline küsimus on, kuidas neid rakendada vabatahtlikkuse konkreetses kontekstis. Juhised vabatahtlikkuse kohta on saadaval Euroopa tasemel ja Noortepass on loodud Euroopa Liidu toetust saavates projektides osalejatele. Kuid kaks Euroopa Liidu rahastatud projekti pälvivad samuti meie tähelepanu.
Esimene neist on „VOLUE“, mis on loonud praktilised nõuanded, mis keskenduvad vabatahtlikele ja sellele, kuidas nad saaksid parimat toetust vabatahtlike asutustelt. Kasulikena on välja toodud 10 sammu tunnustuse saamise poole, lisaks sellele 10 viisi, kuidas vabatahtlikke saaks toetada, nagu näidatud tabelis 1.
Tabel 1 Tunnustamine vabatahtliku töös: sammud ja toetus
Vabatahtliku 10 sammu
Vabatahtliku 10 sammu
Samm 1 Pühendumine: kas ma tahan investeerida aega ja jõudu tunnustuse saamiseks?
Samm 1 Koolituse tunnistus
Samm 2 Alustamine ja sihtide seadmine: mis on mu motivatsioon, et saada tunnustust, ja mis on mu eesmärgid?
Samm 2 Soovitus/iseloomustus
Samm 3 Isikliku profiili ettevalmistamine: kuidas ma seda teen?
|Samm 3 Kuidas kirjeldada oma vabatahtliku tegevust CV-s.|
Samm 4 Tagasivaade isiklikule arengule: mida olen siiani teinud ja õppinud?
|Samm 4 Pädevuse profiilid vabatahtlike positsioonidele|
Samm 5 Standardi valimine: näiteks kvalifikatsioonide raamistik, mida kasutatakse kutsehariduses.
Samm 5 Vahendid enesehinnanguks
|Samm 6 Hinnang: oma pädevuse võrdlemine valitud standardiga.||Samm 6 Teistepoolne hindamine (360º tagasiside)|
|Samm 7 Kinnitamise vormistus: ametlik tunnustus objektiivselt asutuselt.||Samm 7 Vabatahtliku töö toodete/tulemuste dokumenteerimine|
Samm 8 Perspektiiv: nõuanded / isiklik arendamine: plaan edasiseks isiklikuks kasvuks / arenguks / hariduseks.
Samm 8 Tõendite kogumine
|Samm 9 Töö isikliku arengu vallas: plaani täitmine.|
Samm 9 Portfoolio pakkumine vabatahtlikele
Samm 10 Heakskiit: jätkan töötamist isikliku arengu vallas.
|Samm 10 Kokkulepped asutustega ametlikuks tunnustamiseks|
Võttes need ideed aluseks, läks „Teed tunnustamisele“ („Roads to Recognition“) projekt sammu kaugemale ja töötas välja nii koolituse raamistiku vabatahtlike organisatsioonide juhatuse liikmetele ja personalile kui ka Europassi vabatahtlike tunnistuse.
Tunnistuse eesmärk on aidata selgitada, mida vabatahtlikud on õppinud vabatahtliku tegevuse jooksul, andes selge ja objektiivse kirjelduse tehtud tööst, saadud oskustest ning pädevustest, ja see on kinnitatud kõigi asjaosaliste poolt. Samuti tuleb aidata vabatahtlikku, kui ta liigub edasi uue vabatahtliku töö juurde. Tunnistus aitab ka teistel asutustel mõista vabatahtlike võimeid palju paremini.
Tähtis on, et projekt töötas välja juhise, mis teiste asjade kõrval toob välja mõned miinimumnõuded ja kvaliteedi kriteeriumid, mida jälgida. Need on toodud tabelis 2.
Tabel 2 Europassi vabatahtlike tunnistus: miinimumnõuded ja kvaliteedi kriteeriumid
Kogemuse kestus: vabatahtlik teeb kolm kuni kuus kuud vabatahtliku tööd vähemalt pool päeva nädalas.
Vabatahtliku töö on ühiskondlikult kasulik ja tõhustab kogukonda.
Vabatahtliku töö kestus on oluline (tunnistust ei anta ühepäevase kogemuse eest).
Organisatsioon tagab, et vabatahtlik saab asjakohase ettevalmistuse ja talle määratakse mentor, kes aitab, teavitab, juhendab ja jälgib teda. Organisatsioon vastutab kirjaliku lepinguga vabatahtliku töö sisu, eesmärkide ja kestuse eest.
Organisatsioon vastutab tunnistusega seotud vabatahtliku töö kogemuse ettevalmistuse ja hindamise eest.
Lisaks annab juhend kasulikke praktilisi vahendeid, nagu näiteks tegevuskava plaani, sissejuhatava vestluse formaadi vabatahtliku ja vabatahtlike organisatsiooni vahel ning nõuanded seniste kogemuste põhjal, samuti tunnistuse näidise.
Kokkuvõttes annavad tunnistus ja juhend väärt panuse vabatahtliku tegevusega kaasneva kasu toetamiseks ning on saanud suure tunnustuse, kaasa arvatud Hollandi Europassi kaudu.
Andrew McCoshan on töötanud hariduses ja koolituses üle 20 aasta. Viimased kümme aastat on ta spetsialiseerunud poliitika arengu uuringute ja hindamise alale Euroopa Liidu heaks; enne seda oli ta konsultant Inglismaal. Andrew on praegu vabakutseline konsultant, Ühendkuningriigi Kõrghariduse Akadeemia kaastööline, Euroopa kutsehariduse ja -koolituse ainepunktide süsteemi (ECVET) Inglismaa ekspert ja Inglismaa hariduse ja tööandjate rakkerühma uurimisgrupi liige.